Aalborg Stiftstidende, 1838-02-17
Vinteren vedvarer med usædvanlig Strænghed, selv i de sydlige Lande. Til dens Caracteristik kan endnu Følgende anføres: J en Skrivelse fra Constantinopel af 9de Jan. hedder det: "Saavel fra de europæiske som ægyptiske Provindser indløbe sørgelige Beretninger om Vinterens vedvarende Strænghed. Al Communication har, formedelst Sneefoget og Kulden, der i de sidste Dage er stegen til 11 Grader, været afbrudt. Hele Bugten, som kaldes det gyldne Horn og danner vor herværende Havn, er tillagt med Iis, fra KeateChane til Une=Kabane ved Baluk Basar. Constantinopels Beboere, især den fattige Classe, lide frygteligt i denne Kulde ved deres Huses lette Bygningsmaade og Mangelen paa Varmemidler. J flere Bureauer og Contoirer har man været nødt til at sætte Blækhusene paa Fyrfade og skrive med Handsker paa. - Som et andet Phænomen, den strænge Kulde har ført med sig, anføres fra Kysten af Seig nosse, i Departement des Landes, i det sydvestlige Frankrig: at der sammesteds pludselig har viist sig en uhyre Mængde af Vildænder og andre Vandfugle, hvoraf mangfoldige faldt ihjelfrosne ned af Luften, eller idet mindste i en saa forkommen Tilstand, at de ikke vare istand til at flyve meer. Der var ikke Hænder nok til at sanke dem op med, saa stort var deres Antal; een eneste Grundeier fik 500 Stykker til sin Part. Man førte dem i tusindviis til Torv i Pau, Toulouse og Bordeaux. Dette Phænomen, strakte sig et betydeligt Stykke langs Kysten, og man regnede, at der paa denne Maade i det Hele kunde være fangne en 20000 Stykker. - Fra Ungarn, og navnligen fra Erlau, meldes, at Veiene næsten vare ufremkommelige for Snee og at Ulvene anrettede ualmindelig Ødelæggelse. - Waal og Rhinen ere saa stærk tilfrosne, som man i Mands Minde kan erindre. Jndtræder der stærk Tø, befrygter man det Værste. Ved Koblenz og i en Miils Strækning derfra laae ikke færre end 136 større Fartøier indfrosne i Jsen og udsatte for meer eller mindre Fare ved dens Opbrud. - Vor Maasflod", skrives der fra Amsterdam, frembyder i denne Tid et høist sælsomt Skue. Jisdækket, der er over 1 rhinsk Fod tykt, erindrer ved intet Andet, end sin jævne Flade, om det store Vand, vi ellers ere vante til at see for vor Stad; men i hvis Sted der nu er fremstaaet en levende lille By af Træboder og alskens Huse, prydede med det hollandske Flag. Søndagen den 21de Jan, skulle der i een Time, nemlig imellem 2 og 3, være dragne over 20000 Mennesker, baade tilfods og i Kaner af alle Slags, igjennem denne nye By. Fra Nabostæderne strømme saa mange Fremmede hertil, at Vognrækkerne ikke sielden kjøre fast i Portene. Alt strømmer til Jisleiren, hvor de fortræffeligste Forfriskninger, ja selv fuldstændige Dineer kunne erholdes, medens Kaner og Skøiteløbere i utallig Mængde, og længere nede den interessante Jndiisning af indfrosne Skibe, yder en mangesidig og sælsom Underholdning. De Fattige blive ved denne Leilighed heller ikke glemte; thi Enhver, som gaaer ud paa Jsen, maa betale halvanden Cen time i Fattighøssen. - J Prag vil man have gjort den ubehagelige Opdagelse, at den strænge Kulde har frembragt Galenskab blandt Hundene. 4 Mennesker vare blevne bidte af gale Hunde og en Mand var allerede død af Vandskræk.